- 18 տարի է՝ նույն բանն է: Փողոցից մարդկանց վերցնում, բերում են մասնակցելու: Դա որևէ լուրջ նպատակ չի հետապնդում, պարզապես ծախսվում են պետության հատկացրած գումարները: Ի՞նչ է արվում. փողը վերցնում տալիս են Կարմիր խաչ կոչվող բիզնես կենտրոնին: 3 օր այնտեղ լավ ժամանակ անցկացնելուց և մի փոքր էլ խաղալուց հետո ամեն ինչ վերջանում է, բայց երբեք այդ փառատոնից լավագույն մարզիկ չի ընտրվում: Պատճառն այն է, որ դա ուղղակի փառատոն է, իսկ եթե դրա փոխարեն առաջնություն անցկացվեր, ամեն ինչ այլ կլիներ: Գիտեք, սա արվում է նաև, որպեսզի որևէ տեղ որևէ ակումբ չզարգանա: Մարդիկ սարսափում են մրցակցությունից: Որքան լճացած մնա իրավիճակը, այնքան հեշտ կլինի պղտոր ջրում ձուկ բռնել: